Noves jornades de donació de sang, al juliol
2025-07-24

El Centre de Transfusió de Sang de la Comunitat Valenciana visitarà Burjassot, al juliol, en dos ocasions, per a facilitar la donació de sang a la ciutadania.

El dilluns 8 de juliol, els punts de donació de sang estaran situats en la planta baixa de l’Ajuntament, en horari de 17.30 a 21.00 hores i en el Centre de Salut de Rubert i Villó, de 17.00 a 20.30 hores.

Al dia següent, el dimarts 9 de juliol, el punt de donació estarà el Centre d’Especialitats, en en el carrer Beniferri, en horari de 17.30 a 21.00 hores.

La sang és un element vital que no es pot fabricar i, per este motiu, cada mes, el Centre de Transfusió de la Comunitat Valenciana es desplaça fins a Burjassot per a facilitar les donacions dels seus ciutadans i ciutadanes. Poden ser donants de sang totes les persones entre 18 i 65 anys que tinguen bon estat de salut i pesen més de 50 kg. Per a donar sang no és necessari acudir en dejú.